Saka daya tahan awaké, bèbèk duwé daya tahan awak kang luwih kuwat saka serangan lelara tinimbang jinis unggas liyané. Endhog utawa dagingé bèbèk duwé gizi kang akèh sanget lan ora kalah karo endhog utawa daging pitik.(Djarijah, Abbas Siregar. 1996. Usaha Ternak Itik. Yogyakarta: Kanisius. Hal. 9) Endhog bèbèk ngandhut 20,5% protéin lan 12% lemak. Saliyané mupangat mau, endhog bèbèk uga bisa kanggo olahan endhog asin, martabak, lan campuran jamu.